**PUDRAT SHARTNOMASI**

20\_\_ yil “\_\_”\_\_\_\_\_ Toshkent sh.

Bizlar, **Тoshkent viloyati Nurafshon shahar Maktabgacha ta’lim bo‘limi** (keyingi oʻrinlarda “Buyurtmachi” deb yuritiladi) nomidan Ustav asosida harakat qiluvchi Bo‘lim mudiri **A.N.Abdikarimov** bir tomondan va «**J.M. Business Group 2022**» MChJ (keyingi oʻrinlarda “Pudratchi” deb yuritiladi) nomidan Ustav asosida harakat qiluvchi MChJ rahbari J.M.Mashrapov ikkinchi tomondan, quyidagilar toʻgʻrisida mazkur shartnomani tuzdilar:

**1. SHARTNOMA PREDMETI**

1.1. Pudratchi oʻz tavakkalchiligiga asoslangan va oʻzining hamda Buyurtmachining materiallaridan foydalangan holda Buyurtmachining topshirigʻiga asosan quyidagi ishlarni bajarish majburiyatini – Nurafshon shahar maktabgacha ta’lim bo‘limi tasarrufidagi 16-sonli davlat maktabgacha ta’lim tashkilotining isitish tizimi va issiqlik qozonlarini almashtirish, Buyurtmachi esa ushbu bajarilgan ishlarni qabul qilish va haqini toʻlash majburiyatini oladi.

**2. SHARTNOMA BAHOSI**

2.1. Shartnoma bahosi 219 000 000 *(ikki yuz o‘n to‘qqiz million)* soʻmni tashkil etadi.

2.2. Shartnoma bahosi oʻz ichiga quyidagilarni oladi: Nurafshon shahar maktabgacha ta’lim bo‘limi tasarrufidagi 16-sonli davlat maktabgacha ta’lim tashkilotining isitish tizimi va issiqlik qozonlarini almashtirish. Bunda, eski issiqlik tizimi quvurlarini va isitish qozonlarini yechib olish va ularni topshirish, zamonaviy, uzoq muddatga kafolatli va sifatli mahsulotlarni olib kelish va o‘rnatish, binoning to‘liq isitish tizimini tubdan yangilash va hokazolar.

2.3. Shartnomaning 2.1-bandida koʻrsatilgan baho dastlabki boʻlib, soʻnggi baho Pudratchi taqdim etgan loyiha-smeta hujjatlariga muvofiq belgilanadi. Shartnoma bahosi inflyatsiya natijasida taraflarning kelishuviga muvofiq oʻzgartirilishi mumkin. Shartnoma bahosining oshishi bilan bogʻliq xarajatlar Buyurtmachi tomonidan ushbu shartnomaning 3-bandida belgilangan tartibda qoplanadi.

**3. TOʻLOV SHARTLARI**

3.1. Ushbu shartnoma boʻyicha toʻlov quyidagi tartibda amalga oshiriladi: ko‘rsatilgan xizmatlar uchun hisob-kitob tartibi **30 (o‘ttiz) % (foiz) ya’ni 65 700 000 (oltmish besh million etti yuz ming) so‘m** oldindan pul o‘tkazish yo‘li bilan amalga oshiriladi. Qolgan **65 (oltmish besh) % (foiz)** pul mablag‘ini ishlarni to‘liq bajarib bo‘lib, “Buyurtmachi”ga topshirgandan keyin to‘lab beriladi. Shuningdek, “Pudratchi” bajargan ishini , “Buyurtmachi”ga topshirgandan keyin 1 yil (365 kun) ichida aniqlangan kamchiliklarni bartaraf etgach qolgan **5 (besh)** **% (foiz)** miqdoridagi pul mablag‘i to‘lab beriladi.

3.2. Toʻlov shakli: toʻlov talabnomasi.

3.3. Shartnoma boʻyicha soʻnggi hisob-kitob ishlar bajarilgandan soʻng, qabul qilish jarayonida aniqlangan kamchiliklarni bartaraf etish hisobga olingan holda, **10 (o‘n)** kundan kechiktirmay Buyurtmachi tomonidan amalga oshiriladi.

**4. MAJBURIYATLARNI BAJARISH MUDDATLAR**

4.1. Pudratchi ushbu shartnomaning 1.1-bandida nazarda tutilgan ishlarni ishlarning kalendar rejasida belgilangan muddatlarda bajaradi (1-ilova).

4.2. Buyurtmachi quyidagi muddatlarda Pudratchi tomonidan bajarilgan ishlar uchun haq toʻlaydi: shartnoma tuzilgan kundan 10 (o‘n) kundan kechiktirmasdan hamda ishlar to‘liq bajarib “Buyurtmachi”ga topshirilgandan keyin 30 (o‘ttiz) kun ichida.

4.3. Shartnomaning amal qilish muddati:

Boshlanishi – 2022-yil 6-sentyabr

Tugashi – 2022-yil 31-dekabr

**5. TARAFLARNING MAJBURIYATLARI**

5.1.Pudratchining majburiyatlari:

oʻz kuchi va mablagʻlari hisobidan ishlarning kalendar rejasida belgilangan hajmda va muddatlarda barcha ishlarni bajarish va Buyurtmachiga loyiha hujjatlariga mos keladigan holatda ishlarni topshirish;

loyihaga muvofiq zaruriy materiallarni, qurilmalar, butlovchi ashyolarni qurilish maydonchasiga yetkazib kelish va ularni qabul qilishni, tushirib olishni, omborga joylashni hamda qurilish davomida ularni saqlashni amalga oshirish;

oʻz kuchi va vositalari bilan materiallar, qurilmalar, ashyolarni joylashtirish va ushbu shartnoma boʻyicha ishlarni bajarish uchun zarur boʻlgan barcha muvaqqat binolarni qurish;

ushbu shartnoma boʻyicha ishlarni bajarish uchun jalb qilinayotgan ixtisoslashtirilgan tashkilotlar bilan yordamchi pudrat shartnomalari tuzilganligi haqida Buyurtmachini xabardor qilish va yordamchi pudratchilar tomonidan ishlarning bajarilishini nazorat qilish;

qurilish maydonchasida texnika va yongʻin xavfsizligi hamda qurilish maydonchasining qoʻriqlanishi boʻyicha zaruriy tadbirlarning bajarilishini taʼminlash;

qurilish obyektlarining sugʻurta qilinishini taʼminlash;

qurilishi tugallangan obyektlarni qabul qilish;

dalolatnomasi imzolangandan keyin 3 kunlik muddatda;

qurilish maydonchasidan oʻziga tegishli mol-mulkni olib ketish.

5.2. Buyurtmachining majburiyatlari:

ishlarning kalendar rejasida belgilangan hajmda va muddatda Pudratchiga qurilish maydonchasini topshirish;

shartnomada belgilangan miqdorda va muddatda shartnomaning 1.1-bandida nazarda tutilgan ishlarni bajarganlik uchun Pudratchiga haq toʻlash;

Pudratchining yozma xabarnomasini olgan sanadan boshlab 2 hafta ichida obyektni qabul qilib olish.

## 6. TARAFLARNING JAVOBGARLIGI

6.1. Tovarlarni yetkazib berish muddatlari kechiktirib yuborilgan, to‘liq yetkazib berilmagan, ishlar bajarilmagan yoki xizmatlar ko‘rsatilmagan hollarda, pudratchi buyurtmachiga kechiktirilgan har bir kun uchun majburiyat bajarilmagan qismining 0,5 foizi miqdorida penya to‘laydi, biroq bunda penyaning umumiy summasi yetkazib berilmagan tovarlar, bajarilmagan ishlar yoki ko‘rsatilmagan xizmatlar bahosining 50 foizidan oshib ketmasligi lozim. Penyani to‘lash shartnoma majburiyatlarini buzgan tarafni tovarlarni yetkazib berish muddatlarini kechiktirib yuborish, to‘liq yetkazib bermaslik, ishlarni bajarmaslik yoki xizmatlarni ko‘rsatmaslik oqibatida yetkazilgan zararni qoplashdan ozod etmaydi. Yetkazib berilgan tovarlar (ishlar, xizmatlar) haqini o‘z vaqtida to‘lamaganlik uchun buyurtmachi yetkazib beruvchiga o‘tkazib yuborilgan har bir kun uchun kechiktirilgan to‘lov summasining 0,4 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to‘laydi.

6.2. Mazkur shartnoma boʻyicha boshqa majburiyatlarni bajarmaganlik yoki lozim darajada bajarmaganlik uchun aybdor taraf ikkinchi tarafga zararni va boy berilgan foydani qoplaydi.

6.3. Agar Pudratchi shartnoma boʻyicha ishlar tugallangandan soʻng oʻziga tegishli materiallarni qurilish maydonchasidan olib ketmasa, Buyurtmachi qurilish maydonchasi boʻshatib berilgan sanaga qadar Pudratchiga bajarilgan ishlar uchun haq toʻlashni toʻxtatib turishga haqli.

**7. FORS-MAJOR**

7.1. Taraflar ixtiyoriga bogʻliq boʻlmagan, ularni oldindan bilish yoki oldini olish imkoniyati boʻlmagan holatlar (yengib boʻlmas kuch) oqibatida majburiyatlarni bajarmaganlik yoki lozim darajada bajarmaganlik uchun taraflardan birortasi ikkinchi taraf oldida javobgar emasdir. Bunday holatlar jumlasiga epidemiyalar, tabiiy ofatlar, harbiy harakatlar kiradi.

7.2. Tegishli savdo palatasi yoki boshqa vakolatli organ tomonidan berilgan guvohnoma yengib boʻlmas kuchning mavjudligi va amal qilishining davomiyligini tasdiqlash uchun yetarli hujjatdir.

7.3. Oʻz majburiyatlarini bajara olmayotgan taraf yengib boʻlmas kuchning mavjudligi va uning shartnoma boʻyicha majburiyatlarni bajarishga taʼsiri haqida ikkinchi tarafga xabarnoma berishi lozim.

7.4. Agar yengib boʻlmas kuch holatlari uzluksiz 1 (bir) oy davomida amal qilib tursa va yaqin muddat ichida bekor qilinishi ehtimoli boʻlmasa, mazkur shartnoma taraflardan birining tashabbusi bilan ikkinchi tarafga yozma bildirishnoma yuborish yoʻli bilan bekor qilinishi mumkin.

**8. NIZOLARNI HAL QILISH TARTIBI**

8.1. Ushbu shartnoma boʻyicha yoki u bilan bogʻliq holda taraflar oʻrtasida kelib chiqadigan barcha nizolar va ziddiyatlar taraflar oʻrtasida muzokaralar olib borish yoʻli bilan hal etiladi.

8.2. Muzokaralar olib borish yoʻli bilan nizolarni hal qilishga erishilmagan taqdirda, mazkur shartnomaning tuzilishi, uning shartlarining oʻzgarishi, buzilishi, ijro etilishi, bekor boʻlishi, tugatilishi va haqiqiyligi yuzasidan kelib chiquvchi barcha nizolar, kelishmovchiliklar va talablar Oʻzbekiston Respublikasi Savdo- sanoat palatasi huzuridagi Hakamlik sudida uning Reglamentiga asosan hakamlik sudyasi tomonidan yakka tartibda koʻrib chiqiladi. Hakamlik sudining hal qiluv qarori taraflar uchun qatʼiy va majburiy hisoblanadi.

**9. KORRUPSIYAGA QARSHI SHARTLAR**

9.1**.** Tomonlar, tegishli shaxslar va xodimlar o‘z majburiyatlarini bajarishda O‘zbekiston Respublikasining amaldagi qonunchiligi talablarini buzadigan shartnoma yoki korrupsiyaga qarshi kurashish, shu jumladan poraxo‘rlik yoki to‘lash va’dasi, ochko‘zlik, bevosita yoki bilvosita pora olish uchun rozilik, tomonlar, ular tanlagan (o‘zaro bog‘liq) shaxslar va ishchilar hech qanday tarzda ishchilarni yoki boshqa vakillarni kamsitmaslik kerak. Tomonlar, shu jumladan pul miqdori, sovg‘alar, kamsituvchi xizmatlar majburiy yoki ma’lum bir xodim yoki ishonchli shaxs, vakil bo‘lishini e'lon qilgan uni rag‘batlantiradigan tomon foydasiga biron bir harakat qilishdan saqlanish, harakatsizlikni ta’minlash uchun harakatlarni amalga oshirishi kerak.

9.2. Talablarni buzgan yoki buzgan deb gumon qilingan taqdirda ushbu shartnoma, tegishli tomon bu haqda boshqa tomonga xabar beradi. O‘zbekiston Respublikasi vakolatli organlarni tartibda xabardor qilish majburiyatini oladi, qonun hujjatlarida belgilangan, qoidabuzarliklarning inkor etilmaydigan dalillari mavjud bo'lgan taqdirda korrupsiyaga qarshi qonun hujjatlari.

9.3. Tomonlar “Korrupsiyaga qarshi kurashish to‘g‘risida”gi O‘zbekiston Respublikasi Qonuni va boshqa qonun hujjatlarining barcha talablariga amal qilishlari shart.

**10. Taraflarning rekvizitlari va imzolari:**

|  |  |
| --- | --- |
| Pudratchi:« J.M. Business Group 2022»  Ma’suliyati cheklangan jamiyati  Manzil : Toshkent shahri Yashnaobod tumani Asalobod-2, 20-uy  Bank: A.T. «Trastbank» Bektemir filiali  X/R: 2020 8000 205 545 714 001  MFO: 01192, OKED: 41201,  INN:309652812  Telefon : + 998-93-911-81-81  Rahbar: \_\_\_\_\_\_\_\_\_\_\_\_\_\_\_\_\_\_\_  m.o‘. Mashrapov J.M. | Buyurtmachi:  Тoshkent viloyati Nurafshon shahri Maktabgacha ta’lim bo‘limi  Manzil : Тoshkent viloyati Nurafshon shahri, Oybek MFY, Toshkent yo‘li  1-tor ko‘chasi 15-uy  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Telefon : + 998-90-225-64-70  Rahbar: \_\_\_\_\_\_\_\_\_\_\_\_\_\_\_\_\_\_\_  m.o‘.  Abdikarimov A.N. |